Na temelju članka 40. Odluke o mjerama potpora poljoprivredi i ruralnom razvoju na području Osječko-baranjske županije ("Županijski glasnik" broj 2/17., 8/17. i 4/18. ) Povjerenstvo za potpore u poljoprivredi i ruralnom razvoju objavljuje

J A V N I  P O Z I V

za dodjelu potpora za dobrobit životinja
na području Osječko-baranjske županije 
1. PREDMET JAVNOG POZIVA

Predmet ovoga Javnog poziva je prikupljanje zahtjeva za dodjelu potpora iz Proračuna Osječko-baranjske županije za 2019. godinu poljoprivrednicima za dobrobit životinja na području Osječko-baranjske županije (nastavno: Županija).

Potpora iz prethodnog stavka podrazumijeva nepovratna financijska sredstva odobrena iz Proračuna Županije za 2019. godinu. 

2. NAMJENA I VISINA MOGUĆE POTPORE

Potpora se odobrava korisniku koji u stočarskoj proizvodnji osigurava uvjete zaštite i dobrobiti životinja. 
Prihvatljivi troškovi su: troškovi dezinfekcije, dezinsekcije i deratizacije farme i opreme koja je u funkciji farme, osiguravanja stalnog izvora kvalitetne vode (nabava pojilica i ostale opreme u funkciji osiguravanja stalnog izvora kvalitetne vode ), kontrole kvalitete hrane za ishranu stoke, prevencije, kontrole i liječenje mastitisa, osiguravanja kvalitetnije mikroklime, osiguravanja prostornih uvjeta za prašenje krmača i nabave električnog pastira s potrebnom opremom, a koji su nastali nakon 1. prosinca 2018. godine. 

Intenzitet potpore je do 50% prihvatljivih troškova, a najviše do 10.000,00 kuna. Ukoliko je korisnik potpore stariji od 18 godina, a mlađi od 40 godina na dan podnošenja zahtjeva intenzitet potpore je do 70% prihvatljivih troškova, a najviše do 20.000,00 kuna.

Potpore se ne dodjeljuju za troškove PDV-a i drugih poreza, carina i druge srodne troškove.

U postupku odobravanja potpora primjenjuju se odredbe važeće Uredbe Europske unije 1408/2013. i Uredbe 2019/316. kojima se uređuju potpore male vrijednosti u poljoprivrednom sektoru.

3. UVJETI ZA PODNOŠENJE ZAHTJEVA

Korisnik potpore je poljoprivrednik upisan u Upisnik poljoprivrednih gospodarstava kao obiteljsko poljoprivredno gospodarstvo, obrt ili zadruga, a posjeduje:

· u govedarskoj proizvodnji do 30 plotkinja,

· u svinjogojskoj proizvodnji do 60 plotkinja,

· u ovčarskoj proizvodnji do 200 plotkinja i

· u kozarskoj proizvodnji do 200 plotkinja.

Korisnik potpore mora imati sjedište ili prebivalište na području Županije, odnosno ulaganje mora biti na području Županije.

4. POTREBNA DOKUMENTACIJA

Potpore se odobravaju temeljem podnesenih zahtjeva za dodjelu potpora na propisanom obrascu. 

Podnositelj zahtjeva za odobravanje potpore mora priložiti sljedeću dokumentaciju:

· preslika Rješenja o Upisu u upisnik poljoprivrednih gospodarstava, 

· preslika obrtnice ukoliko je podnositelj zahtjeva obrtnik, a ukoliko se radi o poduzetniku preslika rješenja nadležnog trgovačkog suda,

· potvrdu o ekonomskoj veličini poljoprivrednog gospodarstva, 

· preslike računa prihvatljivih troškova i dokaz o izvršenim plaćanjima,
· izjavu o svim potporama male vrijednosti koje je korisnik primio u tekućoj fiskalnoj godini i prethodne dvije godine na propisanom obrascu,

· izjavu da li je na način propisan člankom 2. Uredbe 1408/2013. i Uredbe 2019/316. povezan s ostalim poduzetnicima,

· izjava o nepostojanju dvostrukog financiranja istih troškova,

· potvrda nadležnih tijela o nepostojanju duga prema državnom i županijskom proračunu, te izvanproračunskim fondovima i
· potvrda banke o IBAN-u podnositelja zahtjeva i

· privola za prikupljanje i obradu osobnih podataka.

5. NAČIN, MJESTO I ROK PODNOŠENJA ZAHTJEVA
Obrazac zahtjeva i obrasci potrebnih izjava mogu se podići u Upravnom odijelu za poljoprivredu Osječko-baranjske županije ili na internetskim stranicama Županije www.obz.hr, te se isti s propisanom dokumentacijom dostavlja osobno ili na adresu Upravnog odijela za poljoprivredu Osječko-baranjske županije, Trg Ante Starčevića 1/II, 31000 Osijek, s naznakom za Povjerenstvo za potpore u poljoprivredi i ruralnom razvoju.

Ovaj javni poziv objavljuje se na internetskim stranicama Županije.

Javni poziv je otvoren od 1. ožujka 2019. godine do utroška sredstava planiranih u Proračunu Osječko-baranjske žpanije za 2019. godinu, a najkasnije do 1. prosinca 2019. godine.

Sve informacije mogu se dobiti u Upravnom odijelu za poljoprivredu Osječko-baranjske županije ili na telefon 031/221-572.

6. OSTALE INFORMACIJE

Prijave se obrađuju te se o njima odlučuje redosljedom zaprimanja.

Odluku o dodijeli potpore donosi župan na prijedlog Povjerenstva za potpore u poljoprivredi i ruralnom razvoju, koja se objavljuje na internetskim stranicama Županije najkasnije u roku 15 dana od dana njezinog donošenja.

S korisnikom potpore zaključuje se ugovor kojim se uređuju međusobna prava i obveze korisnika i Županije.
